Where the Sidewalk Ends

Where the Sidewalk Ends Otto Premingerek 1950ean ekoiztu eta zuzendutako filma da, William L. Stuart idazlearen Night Cry eleberrian oinarrituta. Egokitzapena Ben Hetcht gidoilariaren lana izan zen, Robert E. Kent, Frank P. Rosenberg, eta Victor Trivasek lagunduta. Dana Andrews eta Gene Tierney izan ziren aktore nagusiak. Premingerrek 20th Century Fox konpainiarako zuzendu zuen azken polizia-filma izan zen; aurretikoak Laura (1944) -Andrews eta Tierney elkar batera ere agertu zituena-, Fallen Angel (1945) eta Whirlpool (1949) izan ziren.

 Argumentua 

Mark Dixon (Dana Andrews) New York hiriko polizia da, izaera gogorrekoa, lanean zorrotza baina aldi berean bortitza oso; eta horrek arazoak eragingo dizkio nagusiekin. Dixonek Tomy Scalise (Gary Merrill) gaizkilea hilketa baten korapiloan harrapatu du, eta zerbait leporatuko badio aurretik susmagarri bihurtu den Ken Paine (Craig Stevens) galdekatu behar du. Honen etxera joan, eztabaidan hasi eta nahi gabe bada ere, jo, bultzatu, txarto erori eta buruan jasotako kolpearen ondorioz Paine hil egiten da. Dixonek gorpua desagerraraziko du eta lanean egindakoa ondo gordetzen saiatuko da, nahiz eta ikerketan buru-belarri jarraitu. Paineren emaztearen (Gene Tierney) aita (Tom Tully) suhia hil duelakoan atxilotuko dute, andrearekiko tratua ona ez zen eta, eta begitan hartuta zeukalako. Egoera horretan Dixonen damua gero eta handiagoa da, are alargunarekin maitemintzen hasita dagoenean. Ataka horretatik ateratzeko Scaliseren aurka egitea besterik ez du ikusten.

 Aktoreak 
 125px Dana Andrews Mark Dixon detektibea  115px Gene Tierney  Morgan Taylor-Paine 125px Gary Merrill Tommy Scalise125px Karl Malden Thomas detektibea

 Bert Freed ... Paul Klein detektibea
 Tom Tully ... Jiggs Taylor, Morganen aita
 Ruth Donnelly ... Martha
 Craig Stevens ... Ken Paine
 Neville Brand ... Steve
 Oleg Cassini ... Oleg
 Kathleen Hughes ... Idazkaria
 Lou Nova ... Ernie
 Harry von Zell ... Ted Morrison

 Kanpo estekak 

  Filma IMDB atarian

Kategoria:Otto Premingerrek zuzendutako filmak
Where the Sidewalk Ends
Kategoria:New Yorken girotutako filmak
Where the Sidewalk Ends